open-index/open-wikipedia-markdown huggingface dataset:
Šliuzas

**Šliuzas** ( <  – sulaikyti, atskirti) – įrenginys laivams plukdyti iš vieno vandens telkinio į kitą, kai pastarieji yra greta, bet jų vandens lygiai skirtingi. Šliuzą sudaro viena ar kelios kameros, tokio didumo, kad jose tilptų tuo vandens keliu plaukiojantys laivai. Abiejuose kameros galuose yra vartai: laivui plaukiant šliuzu, kameros vandens lygis pamažu pakeliamas arba nuleidžiamas iki lygio to telkinio, kuriuo laivas turi plaukti toliau.

## Šaltiniai
James Buchanan

**Džeimsas Bukananas** (, 1791 m. balandžio 23 d. – 1868 m. birželio 1 d.) buvo 15-asis Jungtinių Amerikos Valstijų prezidentas, dirbęs šiose pareigose nuo 1857 m. iki 1861 m. Jis buvo paskutinis JAV prezidentas gimęs 18-ajame amžiuje.

## Biografija
### Iškilimas
Gimė gausioje škotų-airių kilmės ūkininko šeimoje pietų Pensilvanijoje. Mokėsi pirmoje JAV Dickinson kolegijoje. 1812 m. baigė teisės studijas Lancaster mieste ir dirbo advokatu. 1814 m. išrinktas į Pensilvanijos Atstovų Rūmus. Juose atstovavo Federalistų partiją. Nuo 1821 m. iki 1831 m. buvo JAV Atstovų rūmų narys. Nuo 1831 m. iki 1833 m. dirbo JAV ambasadoriumi Rusijoje. 1834 m. buvo išrinktas į JAV Senatą, kuriame atstovaudamas demokratų partiją dirbo iki 1845 m. Tais pat metais JAV prezidentas Dž. Polkas paskyrė jį JAV valstybės sekretoriumi. Šiose pareigose derėjosi su Britais dėl 1846 m. pasirašytos Oregono sutarties, kuria buvo nustatyta šiaurinė JAV vakarinių valstijų siena. Nuo 1853 m. iki 1856 m. dirbo JAV pasiuntiniu Jungtinėje Karalystėje.

### Prezidento pareigose
1856 m. atstovaudamas demokratų partiją buvo išrinktas JAV prezidentu. Iki šių dienų, Bukananas yra vienintelis prezidentas iš Pensilvanijos valstijos ir vienintelis iš prezidentų, visą gyvenimą buvęs viengungiu. Kaip ir jo pirmtakas prezidentas Franklinas Pyrsas, Bukananas buvo iš šiaurės, tačiau prijautė pietinėms (vergvaldinėms) valstijoms. Jis taip pat kovojo su Styvenu Duglasu dėl įtakos JAV demokratų partijoje. Populiarus ir patyręs politikas stengėsi išlaikyti taiką tarp šiaurės ir pietų, tačiau jo pastangos dar labiau sukiršino abi puses. JAV pilietinio karo pradžioje pietinėms valstijoms paskelbus apie atsiskyrimą, Bukananas laikėsi nuomonės, kad atsiskyrimas yra nelegalus. Tačiau ir bandymą karinėmis priemonėmis atsiskyrimą sustabdyti jis laikė nelegaliu. Taigi, prezidentas nieko nedarė. Iki jam paliekant prezidento pareigas, Bukananas prarado populiarumą, o JAV demokratų partija suskilo į dvi stovyklas. Bukanano nesugebėjimas suvaldyti prieš JAV pilietinį karą susidariusios krizės lėmė tai, kad istorikai jį laiko vienu iš blogiausių JAV prezidentų.

|-

## Šaltiniai
Žalioji mylia (knyga)

**Žalioji Mylia** () – Stephen'o King'o romanas išleistas 1996 m. Autorius šią istoriją publikavo kaip šešių dalių serijinį kūrinį.

1996 m. knyga laimėjo Bramo Stokerio apdovanojimą, kaip geriausias metų romanas.

Pagal šią knygą 1999 m. pastatytas to paties pavadinimo filmas (rež. Frank Darabont), kuriame pagrindinius vaidmenis atliko Tom Hanks ir Michael Clarke Duncan.

## Siužetas

Polas Edžkombas dirba kalėjime ypatingojo bloko prižiūrėtoju. Kaliniai šį bloką vadina „Žaliąja mylia“ – dėl kitokių – žaliai dažytų grindų. Šiame bloke paskutines dienas gyvena myriop nuteisti nusikaltėliai.

Gyvenimas čia lekia greitai, tačiau tvarkingai, kaip ir pridera kalėjime. Viskas pasikeičia, kai į „Žaliąją mylią“ laukti mirties bausmės atvyksta naujas kalinys – Džonas.

Jis nuteistas už siaubingą dalyką – dviejų mažų mergyčių išniekinimą.
Tačiau netrukus Polas Edžkombas pradeda nujausti, kad jo naujasis „auklėtinis“ – nepaprastas žmogus, kad jį į šią Žemę siuntė pats Dievas…
Heart of Stone Tour

**Heart of Stone Tour** (dar žinomas kaip *Cher Tour 1990*) – antrasis amerikiečių dainininkės ir aktorės Cher solo koncertinis turas. Turas reklamavo jos 21-ąjį studijinį albumą „Heart of Stone“. Turas aplankė Šiaurės Ameriką, Australiją ir Europą ir uždirbo 15 mln. JAV dolerių (tik JAV).

## Atliekamos dainos

# „I’m No Angel“
# „Hold On“
# „We All Sleep Alone“
# „Bang Bang (My Baby Shot Me Down)“
# „I Found Someone“
# „Perfection“
# „Tougher Than the Rest“
# „After All“
# „If I Could Turn Back Time“
# „Many Rivers to Cross“
# „Heart of Stone“
# „Takin' It to the Streets“

### Pastabos

* „The Fire Down Below“ – atliekama prieš „Takin' It To The Street“ „The Mirage“ koncerte.
* „Take It to the Limit“ – atliekama prieš „If I Could Turn Back Time“ „The Mirage“ koncerte.
* „I’ll Be There For You“ – atliekama Šiaurės Amerikoje.
* „Desperado“ – atliekama Australijoje.
* „Love Hurts“ – atliekama turo pabaigoje Australijoje dar prieš įrašant studijinę versiją.

## Turo datos

## Sudėtis
* Šou režisierius Kenny Ortega
* Meno režisierius: Marty Callner
* Muzikos režisierius: Gary Scott
* Dekoracijos: Kenny Ortega
* Kostiumų dizainas: Bob Mackie
* Papildomi kostiumai: Ret Turner, Mike Schmidt
* Makiažas: Leonard Engelman
* Šukuosenos: Renate Leuschner

### Grupė
* Pagrindinis vokalas: Cher
* Pritariantysis vokalas: Darlene Love, Patti Darcy Jones, Edna Wright
* Klavišiniai: Paul Mirkovich
* Gitara: Elijah Blue Allman, Dave Amato, David Shelley
* Bosinė gitara: Hugh McDonald
* Būgnai: Ron Wikso
* Šokėjai: Bubba Carr, Aaron Cash, Bill Holden, Jr. Trish Ramish, Michelle Rudy, Peter Tramm, Eyan Williams

## Šaltiniai
Rokos kyšulys

**Rokos kyšulys** ( 'uolos kyšulys') – kyšulys Portugalijoje, išsikišęs į Atlanto vandenyną; vakariausia Europos žemyno vieta.

Rokos kyšulys yra Lisabonos ir Težo slėnio regione, Lisabonos apskrityje. Vietovė yra 10 kilometrų nuo Sintros, 30 kilometrų nuo Lisabonos, 270 kilometrų nuo Porto ir 60 kilometrų nuo Setubalio.

Rokos kyšulys – siauras, 144 m aukščio granitinis skardis Siera de Sintros kalnuose. Kyšulyje yra švyturys. Priklauso Sintros–Kaskaišo gamtos parkui.

## Šaltiniai

## Nuorodos
* http://www.avesdeportugal.info/sitcabodaroca.html
* http://www.accessibleportugal.com/revista/2008/Novembro/travel.html 
* http://www.cm-sintra.pt/Artigo.aspx?ID=3731
Ivy League

**Ivy League** () – JAV rytinės pakrantės universitetų sporto lyga, laikoma elitine. Gebenės lyga yra NCAA narė. Tačiau šis pavadinimas sinonimiškai naudojamas ir aštuonių elitinių JAV universitetų grupei apibūdinti. Gebenės lygos universitetai – Brauno, Kornelio, Dartmuto, Harvardo, Prinstono, Pensilvanijos ir Jeilio. Gebenės lygos universitetuose galioja labai griežtos priėmimo sąlygos. Į jas įstoja vidutiniškai tik kas dešimtas pretendentas.

## Nariai

## Šaltiniai
Giedrius

**Giedrius** – legendinis lietuvių kunigaikštis, Romunto sūnus ir Narimanto, Daumanto, Alšio ir Traidenio brolis. Giedraičių įkūrėjas ir Giedraičių kunigaikščių protėvis.

## Šaltiniai
Vasylis Ivančukas

**Vasylis Michailovyčius Ivančukas** (, g. 1969 m. kovo 18 d.) – Ukrainos šachmatų didmeistris.

Nuo 1988-ųjų Ivančukas – vienas iš stipriausių pasaulio žaidėjų, kartą jo Elo reitingas buvo antras pasaulyje pagal dydį, bet niekada nebuvo pasaulio čempionu. Nuo 2007-ųjų Ivančukas yra dvyliktas pasaulyje.

Ivančiukas 2007 m.  Maskvoje pasaulio žaibo šachmatų čempionate tapo čempionu (25,5 tšk. iš 38),, o 2008 m. Almatoje vykusiame čempionate buvo antras (11 iš 15).

## Ankstyvieji metai

Ivančukas gimė Kopičincuose, Ukrainoje. 1986 m. Groningene laimėjo Europos jaunimo (iki 20 m.) čempionatą Pirmasis laimėtas tarptautinis turnyras buvo 1988-aisiais Niujorke su 7,5 taško iš 9, aplenkus keletą didmeistrių. Tais pačiais metas jis dalijosi pirmąją vietą pasaulio jaunimo čempionate Adelaidėje, bet po papildomos partijos pralošė prieš Žuelį Lotjė, tad titulas atiteko pastarajam. Taip pat tais metais Ivančiukui buvo suteiktas didmeistrio titulas, be to, Ivančiukas pateko į pirmąjį pasaulio reitingo dešimtuką.

## Kelias į šachmatininkų elitą

Ivančukas šachmatų pasaulyje išgarsėjo 21-erių, kai nugalėjo 1991-ųjų Linareso turnyre. Turnyre dalyvavo 14 žaidėjų, aštuoni iš jų buvo pasaulio pirmajame dešimtuke, įskaitant pasaulio čempioną Garį Kasparovą. Ivančiukas aplenkė pastarąjį puse taško
ir nugalėjo Kasparovą jų individualioje partijoje.

Nors po šių turnyrų Ivančukas buvo laikomas vienu stipriausių pasaulio šachmatininkų, tačiau pasaulio čempionu netapo.

## Žymios turnyrų pergalės

## Komandinės varžybos

Ivančukas dažnai dalyvavo tarptautinėse komandinėse varžybose. Jis dalyvavo 11-oje šachmatų olimpiadose, du kartus atstovavo TSRS (1988 ir 1990), o 9 kartus – Ukrainą. Iš viso Ivančukas laimėjo 10 medalių. Jo rezultatai olimpiadose:

* Salonikai, 1988, TSRS, 2-asis atsarginis, 6,5 taško iš 9 (+4 =5 -0), komandinis aukso medalis;
* Novi Sadas, 1990, TSRS, 1 lenta, 7 taškai iš 10 (+5 =4 -1), komandinis aukso medalis, individualus bronzos medalis;
* Manila, 1992, Ukraina, 1 lenta, 8,5 taško iš 13 (+6 =5 -1);
* Maskva, 1994, Ukraina, 1 lenta, 9,5 taško iš 14 (+5 =9 -0);
* Jerevanas, 1996, Ukraina, 1 lenta, 8,5 taško iš 11 (+6 =5 -0), komandinis sidabro medalis, individualus sidabro medalis;
* Elista, 1998, Ukraina, 1 lenta, 7 taškai iš 11 (+3 =8 -0), komandinis bronzos medalis;
* Stambulas, 2000, Ukraina, 1 lenta, 9 taškai iš 14 (+4 =10 -0), komandinis bronzos medalis;
* Bledas, 2002, Ukraina, 2 lenta, 9 taškai iš 14 (+4 =10 -0);
* Kalvija, 2004, Ukraina, 1 lenta, 9,5 taško iš 13 (+6 =7 -0), komandinis aukso medalis, individualus bronzos medalis;
* Turinas, 2006, Ukraina, 1 lenta, 8 taškai iš 13 (+4 =8 -1);
* Drezdenas, 2008, Ukraina, 1 lenta, 6 taškai iš 11 (+3 =6 -2).

## Išnašos

## Nuorodos
* Reitingas
* Interviu su Vasyliumi Ivančuku
Juozas Švedas (1881)

**Juozas Švedas** (; 1882 m. lapkričio 10 d. Vladislavovo apskritis – m. ?) – Romos katalikų kunigas, visuomenininkas.

## Biografija
Kunigu įšventintas 1905 m. lapkričio 12 d. Vikaravo Garliavoje (1905–1907 m.), Keturvalakiuose (1907–1917 m.), Punske (1917–1922 m.). Ilgametis (1922–1932 m.) Punsko Švč. M. Marijos Dangun Ėmimo bažnyčios klebonas. Garliavoje organizavo „Žiburio“ draugijos skyrių, tokį pat skyrių 1906 m. įkūrė Keturvalakiuose ir buvo jo pirmininku, 1907 m. įsteigė biblioteką-skaityklą, rengė lietuviškus vakarus su vaidinimais. Klebonaudamas Punske išgrindė kelią iš bažnyčios į kapines, įvedė tradiciją per Vėlines organizuotai keliauti tuo keliu į kapines. Surengė rinkliavą ir Punsko bažnyčiai nupirko tris naujus varpus (senieji buvo Rusijos kariuomenės rekvizuoti). Buvo labai muzikalus, daug dirbo su parapijos choru. 1932 metais iškilo konfliktas tarp lenkų ir lietuvių tikinčiųjų, kuriems jų per šv. Pranciškaus atlaidus nešti kokią bažnytinę vėliavą ar altorėlį. Įsikišo polcija ir Juozas Švedas buvo priverstas atsisakyti Punsko bažnyčios klebono pareigų bei pasitraukti į Lietuvą.

## Šaltiniai
Sergejus Movsesianas

**Sergejus Movsesianas** (g. 1978 m. lapkričio 3 d. Tbilisyje, Gruzijos TSR, TSRS) – Armėnijos šachmatininkas, dabar gyvenantis Slovakijoje.

1999-aisiais Movsesianas pasiekė ketvirtfinalį FIDE pasaulio čempionate Las Vegase, bet pralošė Vladimirui Akopianui rezultatu 1,5-2,5.

Moisesianas laimėjo tarptautinį turnyrą Sarajeve (2002 ir 2007), Čigorino memorialo turnyrą Sankt Peterburge 2007-aisiais ir B turnyrą Koruse 2008-aisiais.

Movsesianas yra vedęs moterų didmeistrę Petrą Krupkovą.

## Išnašos

## Nuorodos
* Sergejus Movsesianas - 365Chess.com
* OlimpBase
* Sergejaus Movsesiano biografija
Bangajaus salos

**Bangajaus salos** () – salynas Indonezijoje, prie rytinių Sulavesio salos krantų (nuo jos skiria Pelengo sąsiauris), priklauso Centrinio Sulavesio provincijai, sudaro regenciją. Plotas 3160 km². Sudarytos iš kalkakmenio.

Didžiausios salos:
* Pelengas (2 340 km²),
* Bangajus (268 km²),
* Bankurungas (145 km²),
* Salue Besaras (84 km²),
* Labobas (80 km²).

Salyne gyvena 150,9 tūkst. gyventojų (2004 m.).
San Choakinas (upė)

**San Choakinas** () – upė vakarų JAV, Kalifornijoje. Prasideda trimis ištakomis vakariniuose Siera Nevados kalnų šlaituose. Teka vakarų, šiaurės vakarų kryptimi per Kalifornijos slėnio pietinę dalį. Įteka į Ramiojo vandenyno San Francisko įlanką, suformuoja bendrą deltą su Sakramento upe.

Pagrindiniai intakai: Mokilamnis, Kasamnesas, Stanislausas, Tuolamis, Mersedas, Čaučilija, Fresnas.

San Choakino baseinui priklauso pietinė Josemičio nacionalinio parko dalis. Upės slėnyje įrengtas Milertono, Mamut Pūlo tvenkiniai. Upės vanduo naudojamas drėkinimui, 80 km žemupio ruožas laivuojamas.

## Šaltiniai
San Choakinas

**San Choakinas** () – ispaniškas Šv. Joachimo vardas, kuriuo pavadinta keletas vietovių:

* San Choakinas – upė JAV, Kalifornijoje;
* San Choakinas – miestelis Meksikoje, Keretare;
* San Choakinas – miestelis Bolivijoje, Beni departamente;
* San Choakinas – miestas Venesueloje, Karabobe.
San Fransisko įlanka

**San Fransisko įlanka** () – Ramiojo vandenyno įlanka, įsiterpusi į vakarinę JAV pakrantę Kalifornijoje. Su vandenynu jungiasi Aukso Vartų sąsiauriu. Ilgis 88 km, plotis iki 20 km. Didžioji dalis įlankos sekli, gylis siekia 10 m. Kranto linija labai vingiuota. Suteka Sakramento, San Choakino upės. Prie įlankos įsikūrę San Fransisko, Oklando, Berklio, Ričmondo miestai. Per San Fransisko įlanką nutiesta keletas tiltų (tarp jų žymusis Aukso Vartų tiltas).

## Taip pat skaitykite
* Aukso Vartų tiltas
* Diablo kalnas

## Šaltiniai
Meiliūnai (reikšmės)

**Meiliūnais** vadinami kaimai:

* Biržų rajone (Meilūnai);
* Širvintų rajone;
* Vilkaviškio rajone.
Saratovo tvenkinys

**Saratovo tvenkinys** () – didelis tvenkinys Rusijoje, Saratovo, Samaros ir Uljanovsko srityse, Volgos upės slėnyje. Sudarytas ties Balakovu pastatytos Saratovo HE užtvankos. Užpildytas 1967–1968 m. Ilgis 357 km, plotis iki 25 km. Vidutinis gylis siekia 7 m. Dešinysis krantas apaugęs miškastepe, o kairiajame driekiasi sausų stepių plotai.

Būdingas paros ir sezoninis vandens lygio svyravimas (0,5-1 m). Tvenkinys skirtas elektros energijos gavybai, laivybai, drėkinimui, vandens tiekimui, žvejybai.

Prie Saratovo tvenkinio įsikūrę miestai: Samara, Čiapajevskas, Syzranė, Chvalynskas, Balakovas.

## Šaltiniai
Juodiškiai (reikšmės)

**Juodiškiais** vadinami kaimai:

* Molėtų rajone:
** Alantos seniūnijoje,
** Suginčių seniūnijoje;
* Širvintų rajone;
* Juodiškis Švenčionių rajone.
Šiupieniai

**Šiupieniai** – kaimas Molėtų rajono savivaldybės pietvakariuose. Yra kapinės.

## Istorija

1656 m. kaimas minimas Videniškių bažnyčios krikšto metrikų knygoje (Šiupieniškės). 1683 m. Molėtų bažnyčios santuokų metrikų knygoje minimas Mykolas Šiupienis iš Šiupienių kaimo.

1788 m. minimas Šiupienių arba Giedraičių dvaras. 1838 m. tam dvarui priklausė Šiupienių kaimas ir Gurių (*Góry*) vienkiemis. Kaimas dažnai painiojamas su to paties pavadinimo dvaru, kurio valdos ribojosi su kaimo žemėmis, tačiau kaime gyveno laisvieji valstiečiai.

XX a. viduryje buvo Šiupienių apylinkė.

## Gyventojai

## Šaltiniai
Kamardė

**Kamardė** – viensėdis Pasvalio rajono savivaldybės šiaurinėje dalyje, 10 km į šiaurės vakarus nuo Saločių, pasienyje su Latvija, Mūšos kairajame krante.

## Istorija

XX a. 1-ojoje pusėje buvo Kamardės dvaras (tuo metu žinomas kaip Komandrecė).

## Gyventojai

## Šaltiniai
Paralelizmas

**Paralelìzmas** ( – lygiagretus) – dviejų dalykų sugretinimas lygiagrečiai juos pavaizduojant, panašios sintaksinės sandaros sakinių išdėstymas gretimose teksto dalyse. Atvirkštinio paralelizmo atmaina – antiteze – kai paralelinėmis sintaksinėmis konstrukcijomis sukuriami antoniminiai santykiai, ryškus vaizdų kontrastas.

Viena svarbiausių meninių priemonių, pagrįsta kartojimo principu: antroji teksto frazė kartoja pirmosios frazės sintaksinę sandarą, bet nekartoja jos žodžių:

:*Neužmigdys naktis žvaigždės,
:*Nenuramins širdis troškimų.

::::::::(Maironis)

Naudojant paralelizmą, gramatiškai panašios frazės tarsi suartina skirtingiems kontekstams priklausančias žodžių reikšmes.

Poezijoje gali būti sugretinami ne tik panašios sintaksinės sandaros elementai, bet ir panašios intonacijos ar garsinės struktūros, net panašios kompozicijos elementai.

Paralelizmai, kaip mąstymo universalijos, intensyviai dalyvauja lyrinėse struktūrose, sudarydami įvairias hierarchijas – fonemų, morfemų, leksemų – iki sintaksinių ir semantinių darinių. Paralelūs yra rimai, paralelios eilutės, paralelūs reiškiniai, kurie vyksta gamtoje ir kultūroje. Paralelizmai išryškėja liaudies dainose, pirminėse poetinėse lytyse.

## Šaltiniai
Intonacija

**Intonãcija** ( 'šaukiu, rėkiu, garsiai tariu') – frazės, sakinio ar viso teksto ištarimo būdas.

Tariant frazę, sakinyje naudojamos įvairios garsinės priemonės: sintagmos (kalbėjimo takto) kirtis (kartais vadinamas loginiu kirčiu), kadencija – tono ir (arba) balso stiprumo kritimas sintagmoje, antikadencija – tono ir (arba) balso stiprumo kilimas, bendras tono ir tembro paaukštinimas, pažeminimas, kalbėjimo tempas ir kt.

Svarbiausia intonacijos funkcija – aktualiosios sakinio skaidos raiška. Centrinis žodis toje sintagmoje (frazės atkarpoje), kuri perteikia konteksto ir situacijos atžvilgiu aktualią (naują, svarbią) informaciją, tariamas ryškia krintančia intonacija (kadencija). Ši frazės dalis vadinama rema, o pabrėžimas – remos kirčiu. Sintagma, kuri neperteikia aktualios informacijos, vadinama tema. Temos centrinis žodis, jeigu ta sintagma yra frazės pradžioje, tariamas kylančia intonacija ir didėjančiu balso stiprumu (antikadencija), dažnai ir lėtesniu tempu; frazės gale tema tariama monotoniškai.

Labai svarbi intonacijos paskirtis – įvairių skatinimo tipų (liepimo, prašymo, patarimo) raiška. Liepiamieji sakiniai (ypač jų centriniai žodžiai) dažniausiai tariami trumpiau, staigiau, šiek tiek aukštesniu tonu; prašymą (ypač maldavimą) rodo šiek tiek didesnis skiemeninių garsų ilgumas, žemesnė intonacija.

Meniniame tekste intonacijos signalai yra skyrybos ženklai: prieš kablelį balsas kyla – tai ženklas, kad sakinys nebaigtas, bus jo tęsinys; prieš tašką, daugtaškį balsas krinta, prieš brūkšnį, dvitaškį balso aukštumas nesikeičia.

Eiliuotos kalbos intonacija apibendrina ritmo, metro, eilutės, rimo, instrumentuotės, posmo sąvokomis išreikštas kalbos ypatybes. Eilėraščio intonacija priklauso nuo to, koks jo metras ir ritmas, kokie posmai, rimai ir koks rimavimo būdas, kokia eufonija ir instrumentuotė, kokia sintaksė ir koks turinys – vaizdai, emocijos, nuotaikos. Visa tai lemia eiliuotos kalbos skambėjimą.

## Taip pat skaitykite
* Frazė
* Tekstas
* Eufonija
* Ritmas
* Rimas
Juodmiškis

**Juodmiškis** – kaimas Anykščių rajono savivaldybėje, 11 km į pietus nuo Kavarsko, šalia kelio . 

## Istorija

XX a. viduryje kaime buvo Kunigiškių apylinkės centras.

## Gyventojai

## Šaltiniai

*
Kakortokas

**Kakortokas** (), seniau – **Julianhobas** () – miestas Kujaleko savivaldybėje, pietinėje Grenlandijoje. Mieste gyvena 3 100 gyventojų. Pagal gyventojų skaičių Kakortokas yra didžiausias pietų Grenlandijos miestas ir ketvirtas pagal dydį visoje Grenlandijoje. Pavadinimas vakarų grenlandų kalba reiškia „baltas“.

Kakortoką įkūrė norvegų pirklys Andersas Olsenas 1775-aisiais. Čia yra seniausias Grenlandijos fontanas (ilgą laiką buvo vienintelis, bet vėliau Sisimute pastatė dar vieną).

## Nuorodos
* www.greenland.com Greenland.com informacija apie Kakortoką .
* www.qaq.gl Kakortoko turistų informacija
* Sulisartut Højskoliat – the Greenlandic workers' folk high school
Kurkleliai

**Kurkleliais** vadinami kaimai Anykščių rajone:

* Anykščių seniūnijoje,
* Kurklių seniūnijoje,
* Skiemonių seniūnijoje.
Kurkleliai (Kurkliai)

**Kurkleliai** – kaimas Anykščių rajono savivaldybėje, 7 km į šiaurės rytus nuo Kurklių. Yra biblioteka (nuo 1954 m.).

## Etimologija

Manoma, jog kaimo pavadinimas kilo nuo upelio, kuris teka per kaimą, ir anksti pavasarį jame ypač smarkiai *kurkia* varlės.

## Istorija

XX a. pradžioje buvo Kurklelių dvaras.

|}

## Gyventojai

## Šaltiniai
Vaclovas Budrevičius

**Vaclovas Budrevičius** (, 1886 m. kovo 26 d. Kalvarijoje, Marijampolės apskritis – 1956 m. gruodžio 30 d. Smalėnuose, Punsko valsčius, Lenkija) – Romos katalikų kunigas, Lenkijos lietuvių tikinčiųjų teisių gynėjas.

## Biografija
Kunigu įšventintas 1909 m. kovo 28 d. Vikaravo Teoline (1909 m.), Mazovijos Vysokyje (1910 m.), Kuleše Košcelnėje (1915–1919 m.), Sokoluose (1916 m.). Buvo klebonu Dobryle (1918–1922 m.), Smalėnuose (1922–1932 m.), Punske (1932–1936 m.) ir vėl Smalėnuose (1936–1956 m.).

Nors buvo lenkų tautybės, bet gimęs Lietuvos teritorijoje, todėl jaunos Lenkijos valstybės saugumo organams atrodė įtartinas. 1926 m. ir 1927 m. jam buvo neigiamai atsakyta į prašymą suteikti Lenkijos pilietybę, nepadėjo ir vyskupo tarpininkavimas. 1931 m. tapo Lenkijos piliečiu. Gavus skundą, 1927 m. buvo areštuotas, kratos metu rasta religinė literatūra lietuvių kalba ir tik vyskupui tarpininkaujant buvo paleistas. 1928 m. Smalėnuose įkūrė *Gyvojo rožančiaus draugiją*, bažnyčioje buvo meldžiamasi lietuvių ir lenkų kalbomis. 

1932 m. perkeltas klebonu į Punską, su parapijiečiais nesutarė. Bažnyčios chorui bandė įvesti grigališkąjį giedojimą, bet susidūrė su pasipriešinimu. Kelis kartus prašė vyskupą gražinti jį į Smalėnus. Kai 1936 m. tai įvyko, pradėjo didžiulį Šv. Izidoriaus Artojo bažnyčios ir šalia esančio vienuolyno remontą, užtrukusį 12 metų. Kai 1945 m. rugsėjo mėnesį Suvalkų saugumas įsakė nutraukti lietuviškas pamaldas, Vaclovas Budrevičius su tuo nesutiko.

## Šaltiniai
* Ks. Witold Jemelity. Parafie polsko-litewske na Suwalszczyzne w latach 1919–1939
* Bronius Makauskas. Pokaris Sūduvoje
Kebeliai (Rokiškis)

**Kebeliai** – kaimas Rokiškio rajono savivaldybėje, pasienyje su Latvija.

## Istorija

XX a. pradžioje minimas Kebelių dvaras.

## Gyventojai

## Šaltiniai
Laviškis

**Laviškis** – kaimas Anykščių rajono savivaldybėje, 10 km į pietvakarius nuo Kavarsko, Laviškio ežero pietrytinėje pakrantėje. Išlikę keli dvaro pastatai.

## Istorija

Minimas nuo 1672 m. XX a. pradžioje buvo Laviškio dvaras.

|}

## Gyventojai

## Šaltiniai

*
Kursas

Žodis **kursas** ( 'bėgimas') gali reikšti:

* biržos kursas – vertybinių popierių prekybos kaina;
* valiutos keitimo kursas – valiutų vertės santykis;
* kursas – judėjimo kelias arba kryptis (pvz., laivo kursas);
* kursas – mokomojo dalyko universitete ar panašioje mokykloje (pvz., Viduramžių filosofijos kursas, Aplinkos apsaugos teisės kursas) organizacinė forma (pvz., vadų kursai);
* kursas – mokomieji metai mokymo įstaigoje (pvz., pirmas kursas – besimokantys pirmus metus) arba visi žmonės, kurie mokosi tam tikrus metus tam tikroje mokslo įstaigoje (pvz., antras biologijos kursas Vilniaus Universiteto Gamtos mokslų fakultete);
* kursai – mokymu užsiimanti institucija ar tokios institucijos padalinys (pvz., Aukštieji kursai, Aukštieji karininkų kursai, Aukštieji kūno kultūros kursai);
* kursas – tam tikrų gydomųjų procedūrų visuma, trunkanti numatytą laiko tarpą. Pvz., gydymo antibiotikais ar reabilitacijos kursas..

## Taip pat skaitykite
* Naujasis kursas – JAV prezidento Franklino Ruzvelto 1933–1939 m. įvesta ekonominė-visuomeninė reformų programa.
* Vasaros kursai
Laimingas laimės neradęs

**Laimingas laimės neradęs** – 1973 m. Lietuvos kino studijoje sukurtas meninis filmas. Drama. Spalvotas, plačiaekranis. Filmo trukmė – 70 min. TSRS kino teatruose filmas demonstruotas pavadinimu „Счастливый невезучий человек“.

## Kūrybinė grupė
* Scenarijaus autoriai – Algirdas Araminas, Romas Gudaitis
* Režisierius statytojas – Algirdas Araminas
* Kompozitorius – Algimantas Apanavičius
* Operatorius statytojas – Donatas Pečiūra
* Dailininkas statytojas – Algirdas Ničius
* Garso operatorius – Petras Lipeika
* Kostiumų dailininkė – Viktorija Bimbaitė.

## Aktoriai
* Česlovas Stonys – Juozas
* Eugenija Šulgaitė – jo motina
* Bronė Braškytė – Kristina
* Bronius Babkauskas – jos tėvas
* Gediminas Karka – kolūkio primininkas
* Juozas Jaruševičius – Balys
* Gediminas Girdvainis – Bronius
* Benas Puskunigis – Benas
* taip pat Galina Dauguvietytė, Regina Zdanavičiūtė, Elena Gaigalaitė, Ferdinandas Jakšys, Karolis Dapkus, Irena Tamošiūnaitė ir kiti.

## Siužetas
Senbernis Juozas po studijų Žemės ūkio akademijoje grįžta į tėviškę, myli žymiai jaunesnę operos dainininkę. Keistuolis vyras svajoja, žaidžia su kolūkio vaikais, savo malonumui augina arklius ir labai nori būti laimingas.
Irako herbas

**[[Irakas|Irako]]** **herbe** vaizduojami auksinis Saladino erelis, skydas, kuriame pavaizduota Irako vėliava ir arabiški žodžiai الجمهورية العراقية (*al-Jumhuriya al-`Iraqiya*; lietuviškai "Irako respublika").

Dabartinis Irako herbas patvirtintas 2009-aisiais. Herbas pakeistas dėl to, kad pasikeitė vėliava, kuri vaizduojama herbo viduryje.

## Istorija

Pirmasis Irako herbas vaizdavo senovišką saulės disko simbolį. 1965-aisiais atsirado naujasis herbas, kuriame vaizduojamas Saladino erelis (sukurtas pagal Jungtinės arabų respublikos herbą). Teksto herbe pavaizduotoje vėliavoje nebuvo, vietoj jo buvo trys žvaigždės, o pati vėliava buvo vertikali. 1991-aisiais herbe buvo keli pakeitimai: vėliava tapo horizontali, o jos viduje buvo ne vien žvaigždės, nes buvo pakeista Irako vėliava. 2004-aisiais buvo atlikti dar keli pakeitimai: rankos buvo truputį labiau pritaikytos prie vėliavos, raštas buvo pakeistas į Kuficą. Dabartinėje Irako vėliavoje nebeliko žvaigždučių, tik Kufica užrašytas tekstas, todėl herbe irgi buvo atliktas šis pakeitimas.

## Buvę Irako herbai



File:Iraq state emblem CoA 1959-1965 Qassem.svg|1959-1965 herbas.
File:Coat of arms of Iraq (1965-1991).svg|1965-1991 herbas.
File:Coat of arms (emblem) of Iraq 1991-2004.svg|1991-2004 herbas.
File:Coat of arms (emblem) of Iraq 2004-2007.svg|2004-2008 herbas.



## Taip pat skaitykite
* Irako vėliava

## Išnašos
Latvijos institutas

**Latvijos institutas** () - latvių kultūros institutas. Paskirtis - pristatyti Latviją, jos kultūrą užsienyje, skleisti žinias.

## Istorija
Institutas įkurtas 1998 m. Latvijos Vyriausybės sprendimu. Priklauso Latvijos kultūros politikos sistemai. Būstinė - Ryga. Institutas leidžia įvairias publikacijas („Faktai apie Latviją“) įvairiomis užsienio kalbomis.

## Taip pat skaitykite
* EUNIC, nacionaliniai kultūros institutai ES

## Nuorodos
* Oficialus Latvijos instituto tinklalapis (anglų, prancūzų, vokiečių, ispanų, latvių, rusų k.)
Razaza

**Razaza** () arba **ar Razaza, Milho ežeras** () – seklus ežeras Irake, į pietvakarius nuo Bagdado. Ežeras yra žemumoje, todėl į jį surenkami pertekliniai Eufrato upės vandenys, atitekantys kanalu. Ežeras yra labai druskingas. Jo druskingumas ir vandens lygis keičiasi sezonais. Dėl ežero druskingumo ir kintančio vandens lygio, šalia yra keletas pramogų vietų.

## Šaltiniai
Seniūnaitija

**Seniūnaitija** – mažiausias administracinis-teritorinis vienetas Lietuvoje, seniūnijos dalis. Galimybė steigti seniūnaitijas nustatyta Vietos savivaldos įstatymo pakeitimo įstatymo 8 skirsnyje, priimtame 2008 m. rugsėjo 15 d. Pirmieji savivaldybių nutarimai dėl seniūnaitijų steigimo priimti 2008 m. lapkritį ir gruodį (nors įsakymai įsigaliojo nuo 2009 m.), didžioji dalis – per 2009 metus (išsamesni sąrašai pateikiami pagal savivaldybes).

## Seniūnaitis

Nuo 2014 m. seniūnaičiai renkami 3 metų kadencijai. 2012 m. galiojo 2 m. kadencija. Seniūnaičiai atstovauja gyvenamųjų vietovių bendruomenėms, jis dalyvauja svarstant teisės aktų projektus, susijusius su atstovaujama teritorija, organizuojant apklausas, skatina gyventojus prižiūrėti aplinką ir rūpintis pažeidžiamosiomis gyventojų grupėmis.

## Taip pat skaitykite
* Seniūnija

## Šaltiniai
Kultūros institutas

**Kultūros institutas** – kultūrinė įstaiga, skirta skleisti informaciją apie konkrečios valstybės kultūrą, ją propaguoti, ja sudominti. Kaip organizacija kultūros institutas gali būti oficiali institucija, įsteigta valstybės valdžios institucijų (institutus steigia Vyriausybė, kultūros ministerija, užsienio reikalų ministerija, kitos institucijos arba kartu su kitokiom organizacijom, pvz., NVO). Taip pat viešoji įstaiga, asociacija ar pan. Pagrindinė instituto būstinė paprastai būna įsikūrusi valstybės sostinėje. Filialai ir atstovybės steigiamos tiek valstybės viduje, tiek ir užsienyje.

## Veikla
Institutai siekia skleisti kultūrą, stiprinti tautų savitarpio pažinimą. Tam pasitelkia kultūrinius mainus, platina informaciją apie valstybę ir jos kultūrą. Veikla dažnai apima ir meną, valstybės, visuomenės gyvenimą. Rengiami koncertai, spektakliai (teatro, šokio), kelionės, (dalykiniai, akademiniai, mokinių) mainai, konferencijos, seminarai, kalbos kursai, parodos ir filmai, skaitomos paskaitos, leidžiami leidiniai apie danų visuomenę ir informacinės paslaugos.

## Lietuvoje, Baltijos šalyse
Lietuvos kultūros sklaida užsiima Lietuvos kultūros institutas (būstinė Vilniuje). Latvijoje – Latvijos institutas (Ryga). Greta su Užsienio, Kultūros ministerijomis prisideda prie kultūrinės užsienio politikos įgyvendinimo bei plėtros.

## Taip pat skaitykite
* Kultūros, filosofijos ir meno institutas
Balaklava (apranga)

**Balaklava**, *slidininko kaukė* () – galvos dangalas, dengiantis visą galvą, išskyrus akis, kartais didesnę sritį apie akis. Balaklavas naudoja lauko žiemos sporto šakų (slidinėjimas, snieglenčių ir sniegaeigių sportas) sportininkai, motociklininkai veidui nuo šalto vėjo apsaugoti ir šilumai sulaikyti.

## Pavadinimas
Pavadinimas *balaclava* atsirado iš Balaklavos miesto netoli Sevastopolio (Krymas, Ukraina) pavadinimo. Krymo karo metu megztas kaukes siuntė britų kareiviams, kad šie apsisaugotų nuo šalto oro žiemą. JAV dažnesnis pavadinimas yra ne *balaclava*, o *ski mask*.

Indijoje balaklavas dažnai vadina *monkey caps* 'beždžionių kepurės', kadangi jos paprastai būna žemės spalvų ir slepia žmogaus veido bruožus. Indijoje balaklavas paprastai dėvi kareiviai, tarnaujantys Himalajuose. Indijoje balaklavos kartais turi mažą dekoratyvinį bumbulą viršugalyje.

## Gamyba
Balaklavos paprastai mezgamos iš vilnos, gali būti užraitotos aukštyn, tuomet tampa panašios į slidininko kepuraitę, dengia tik viršutinę galvos dalį.
Šiuolaikinės balaklavos gaminamos iš įvairių medžiagų – šilko, medvilnės, polipropileno, neopreno, vilnos, akrilo ar *fleece* audeklo.

## Naudojimas
Balklavos naudojamos:
* veidui nuo šalčio apsaugoti. Slidininkų, motociklininkų ir kitos balaklavos.
* veidui apsaugoti nuo ugnies. Tokios yra automobilių lenktynininkų, JAV jūrų pėstininkų balaklavos, gaminamos iš nedegių medžiagų.
* veido bruožams paslėpti. Tam balaklavas naudoja kriminaliniai nusikaltėliai bei antiteroristinių ir kitų pajėgų kariai bei policininkai, demonstracijų dalyviai, vengiantys valdžios represijų.

JAV Jūrų pėstininkų korpusas ėmė naudoti specialias balaklavas, kurios turi atsegamą veidą pridengiančią dalį, kurios yra vadinamojo FROG kostiumo, skirto apsisaugoti nuo liepsnos ar karščio bangos, dalis.


File:Ice biker.jpg|Sniegaeigio vairuotojo balaklava
File:Iraqi Policemen.JPEG|Irako policininkas su balaklava
File:FROGBALACLAVE.jpg|JAV jūrų pėstininkų apsauginė balaklava
File:US Navy SEAL team member in Afghanistan 2002.jpg|JAV „ruonių“ (SEAL) karys Irake


## Nuorodos
Drunšiliai

**Drunšiliai** – kaimas Šilutės rajono savivaldybės pietuose, 4 km į pietus nuo Žemaičių Naumiesčio. Seniūnaitijos centras. Eina kelias .

## Gyventojai

## Šaltiniai
Menklaukiai

**Menklaukiai** – kaimas Šilutės rajono savivaldybės pietuose, 4 km į rytus nuo Juknaičių. Seniūnaitijos centras.

## Gyventojai

## Šaltiniai

## Nuorodos
* 
* 
*
Mokytojas praktikantas

**Mokytojas praktikantas** - pedagogikos studentas arba absolventas, atliekantis praktiką mokykloje; mokytojas.

## Austrija
Austrijoje mokytojas praktikantas (, *UP* - 'užsiėmimų praktikantas') yra mokytojas, įgijęs magistro laipsnį ir iš karto po to dėstantis gimnazijoje (prieš tai anksčiau niekur nedėstęs kaip mokytojas). Atlyginimą gauna už konkrečias pamokas, kurias jam patiki dėstyti. Tokio mokytojo pareigybė dėstymo turinio požiūriu nėra apribota. Tokiuose dalykuose kaip vokiečių kalba, matematika, anglų kalba ir klasėse su sustiprintu užsienio kalbų dėstymu (lotynų kalba, ispanų kalba, prancūzų kalba) mokytojo praktikanto užduotis yra pagerinti kontrolinius darbus bei testus. Užsiėmimai vyksta kartu su patyrusiu mokytoju (prižiūrinčiu veiklą). Mokslo metų pabaigoje direkcija kartu su tokiu mokytoju sprendžia, ar mokytojas praktikantas mokyklai „tinka“.
Ramučių evangelikų liuteronų bažnyčia

**Ramučių evangelikų liuteronų bažnyčia** – bažnyčia, stovinti Ramučiuose (Šilutės rajono savivaldybė). Pastatyta 1929 m.

## Istorija

Kadangi šiaurinių Verdainės parapijos kaimų gyventojams pasiekti už 8–10 km buvusią bažnyčią buvo gana sunku, Karaliaučiaus konsistorija 1895 m. rugpjūčio 1 d. sudarė atskirą Eidaičių dvasinę apylinkę. Jai priskirti 8 kaimai – Barviai, Didšiliai, Eidaičiai, Gnybalai, Kurpai, Pašiliškiai, Ramučiai ir Žagatai. Pamaldos laikytos Eidaičių kaimo mokykloje. 1900 m. pastatyta nedidelė laikina bažnyčia, bet ne Eidaičiuose, o gretimame Ramučių kaime. 1901 m. dvasinė apylinkė pervadinta Ramučių vardu, 1902 m. gavo parapijos teises.

Ramučių parapija nebuvo didelė – 1921 m. joje buvo 1950, o 1926 m. – 1900 žmonių. Ankšti maldos namai tapo per maži, dėl to 1928 m. pradėta mūrinės bažnyčios statyba, kuri pašventinta 1929 m. gruodžio 16 d. Tai buvo vienabokštė, raudonų plytų ant granitinio pamato pagal šilutiškio architekto Kurto Gutknechto projektą išmūryta bažnyčia. Viduje sumontuoti nedideli vargonai, bokšte kabėjo du varpai. Tylesnį vakarą jų skambesys buvo girdėti toli už parapijos ribų. Po II pasaulinio karo ji buvo nusiaubta, tačiau vėliau atgaivintos pamaldos. Pokariu Ramučių bendruomenė užregistruota 1948 m. rugsėjo 14 d.

## Šaltiniai

## Nuorodos
* Ramučių evangelikų liuteronų parapijos puslapis
Puštūnų kalba

**Puštūnų kalba**, dar žinoma kaip **afganų kalba**, – šnekamoji ir rašytinė kalba, daugiausia vartojama Afganistane ir šiaurės vakarų Pakistane.

## Rašymo sistema
Puštūnų alfabetas grįstas arabišku alfabetu su keliomis specifinėmis raidėmis. Susideda iš 46 raidžių,

## Dialektai
Kalba turi 13 dialektų:
* Rytų Abdali
* Pietvakarių
* Centrinė Vanetsio
* Centrinė Marvačio
* Centrinė Banučio
* Centrinė Vazirio
* Centrinė Chosčio
* Centrinė Dzadranio
* Centrinė Afridžio
* Šiaurės vakarų Gaznio, Vardako
* Šiaurės vakarų centrinės Gizlajaus
* Šiaurės
* Šiaurės rytų

## Šaltiniai

## Nuorodos
*
Latvijos valstiečių sąjunga

**Latvijos valstiečių sąjunga** () – Latvijos partija, atstovaujanti centrizmo politikai. Įkurta 1917 m. ir veikė Latvijos nepriklausomybės laikotarpiu (1918–1940). SSRS okupavus Latviją partija buvo uždrausta. Šiai partijai priklausė dauguma Latvijos prezidentų.

Partija atkurta 1990 m., Latvijai atkūrus nepriklausomybę. 2002 m. sudarė koaliciją su Latvijos žaliųjų partija ir pasivadino **[[Žaliųjų ir valstiečių sąjunga]]** (*Zaļo un Zemnieku savienība*). Per 2002 m. Saeima rinkimus koalicija laimėjo 12 iš 100 vietų, o per 2006 m. – 18.

## Nuorodos

* Oficiali svetainė
XX. I dalis (2008 albumas/rinkinys)

***XX*** - rinktinis Bix albumas, išleistas dvidešimtmečio proga. Dainos surinktos iš albumų Akli kariai bei La Bomba, viena daina - iš rinkinio "Geras".

## Dainos
#Tarp Europos Ir Honkongo
#Kas Iš To
#Bijom
#Apie Jus
#Akli Kariai
#Kiaulė
#Vynas Ir Laikas
#Sex Revoliution
#Musė
#Industrija 2
#Išgąsdinti Paukščiai
#Betono Vaikai
#La Bomba
#Liežuvis
#Šiaurės Vėjas
#Miegantys Miestai
#Nostalgija
#Himalajai
#Atsiduok Man (Baltu Sijonėliu)
#Gimę Čia
Austurlandas

**Austurlandas** (, „Rytų kraštas“) – rytų Islandijos regionas. Plotas – 22 721 km². Didžiausias regiono miestas yra Ejilstadiras.

## Pagrindinės gyvenvietės
* Ejilstadiras (2632 gyv., 2024 m.)
* Neskoipstaduras (1460)
* Reidarfjorduras (1638)
* Eskifjorduras (1089)
* Fauskrudsfjorduras (735)
* Seidisfjorduras (648)
* Vopnafjorduras (510)
* Felabairas (415)
* Djupivoguras (412)
* Stedvarfjorduras (182)
* Breidalvikas (147)
* Borgarfjorduras (91)

## Šaltiniai
Butas

**Butas** – visuma pastato erdvių, paprastai skirtų gyventi vienai šeimai ar vienam asmeniui. Tai gyvenamojo būsto rūšis. Buto dydis matuojamas pagal gyvenamąjį plotą arba kambarių skaičių. Pagal nuosavybės formas gali būti privatus arba valstybinis, visuomeninis; kooperatinis, komunalinis butas ir kt. Daugelyje Europos valstybių didelė dalis gyventojų gyvena išnuomotose butuose (būstuose). Pvz., Vokietijoje (2006 m.) iš 36 198 000 butų gyvenamuose pastatuose 21 136 000 (arba 58,4 %) buvo nuomojama (privačių butų skaičius – 15 062 000 arba 41,6 % visų butų).

Buto dydis gali siekti nuo keliolikos iki kelių šimtų kvadratinių metrų (kvm). Kaina (2009 m. duomenimis) Lietuvoje už 1 kvm gali viršyti 2898 eurų ( namo 1 kvm kaina viršija 7826 eurų ).

## Dalys
* Virtuvė, vonia ir laiptinė kaip patalpos nelaikomos kambariais;
* miegamasis (kambarys), svetainė, biuras.

## Rūšys
Pagal statybos formą išskiriama:
* *[[Maisonette]]* išsidėstymas per kelis aukštus; paprastai apima viršutinį aukštą ir pastogę.
* *[[Souterrain]]* butas: tokio buto grindys yra žemiau žemės paviršiaus.
* *[[Penthouse]]*: ant namo pastatytas butas (Šveicarijoje vad. „atika“ butas ).
* *[[Loftas]]* – buvusiose pramonės arba sandėlių patalpose įkurtas butas.
* Apartmentai (Vokietijoje) – nedidelis butas, paprastai tik su vonia ir kambariu ir maža virtuve arba prieangiu, skirtu mini virtuvei.

## Išnašos

## Nuorodos
Formulės 1 komandų asociacija

**Formulės 1 komandų asociacija** (sutrumpintai **FOTA**) jungia grupę Formulės 1 komandų. Ši grupė buvo sukurta 2008 m. liepos 29 d., kai visos Formulės ekipos pasirašė susitarimą Maranele.

Pirmuoju asociacijos prezidentu buvo Ferrari prezidentas Luca Cordero di Montezemolo, o nuo 2011 m. sezono jai vadovauja McLaren vadovas Martinas Whitmarshas. Viceprezidento pareigas užima prancūzas Renault ekipos atstovas Ericas Boullier. Christianas Horneris iš Red Bull Racing vadovauja sporto taisyklių grupei, o Scuderia Ferrari technikos direktorius Aldo Costa vadovauja technikos taisyklių darbo grupei.

**FOTA narės:**

Po to, kai buvo sukurta ši asociacija, visos komandos įgavo teisę turėti savo balsą pasitarimuose ir susirinkimuose su FIA.

Po 2009 m. balandžio 30 d. FIA naujų taisyklių 2010 m. sezonui pateikimo, FOTA narės pradėjo ginčą su šia organizacija. FOTA prieštaravo šioms taisyklėms ir birželio 18 d. paskelbė, kad po 2009 m. sezono sukurs alternatyvų Formulei 1 čempionatą.

Nepaisant iš pradžių buvusios visų FOTA narių vienybės šiuo klausimu, Williams F1 ir Force India ekipos pasirašė su FIA sutartį dėl dalyvavimo čempionate 2010 m., tad jų narystė FOTA buvo sustabdyta.

2009 m. birželio 24 d. FIA oficialiai paskelbė, kad pasiekė susitarimą su FOTA narėmis ir kitais metais visos ekipos dalyvaus viename čempionate.

2010 m. iš organizacijos pasitraukė HRT komanda, o 2011 m. gruodžio pradžioje viena paskui kitą ją paliko ir Ferrari, Red Bull bei Sauber ekipos.

## Išnašos

## Nuorodos
* Oficiali FOTA svetainė
Panama (skrybėlė)

**Panama** – tradicinė lenktakraštė skrybėlė, kilusi iš Ekvadoro. Lengva, gaminama iš palminės karliudovikos (*Carludovica palmata*) lapų suslegiamų šiaudų. Kadangi šiaudinės ekvadoriečių skrybėlės XIX–XX a. pr. buvo eksportuojamos per Panamą, joms prigijo panamos pavadinimas. Ypač didelė panamų paklausa kilo Kalifornijos aukso karštligės metu, be to, skrybėlėms „reklamą“ padarė JAV prezidentas Teodoras Ruzveltas, kuris lankydamas Panamos kanalo statybas nešiojo panamą. XX a. pirmojoje pusėje panamos buvo populiarus poilsiautojų, turistų galvos apdangalas, nes yra lengvos, gerai vėdinamos, spalvingos ir tinka nešioti karšto klimato sąlygomis.

Nors ilgą laiką Ekvadoras buvo pagrindiniu panamų gamintoju pasaulyje, vėliau iškilo Kinijos gamintojai, kurie iš pigių medžiagų pradėjo gaminti panamų imitacijas.
Vokietijos konstitucinė teisė

**Vokietijos konstitucinė teisė** - Vokietijos teisės sistemos, apimančios valstybinę santvarką, jos kertinius principus, dalis. Pagrindinis teisės šaltinis - Vokietijos Konstitucija ( - 'Pagrindinis Įstatymas'), priimta 1949 m. gegužės 23 d. Istoriniai konstitucinės teisės šaltiniai - 1871 m. Vokietijos konstitucija, Veimaro Konstitucija (1919 m.), Vokietijos Imperijos Konstitucijos.

## Istorija

Vokietijos konstitucinės teisės ištakos - XVIII-XIX a. vykusios vokiškų valstybių integracijos teisė.
Luca Cordero di Montezemolo

**Luca Cordero di Montezemolo** (g. 1947 m. rugpjūčio 31 d. Bolonijoje, Italija) – verslininkas iš Italijos. Iki 2014 m. italas vadovavavo Ferrari, o iki 2010 m. – FIAT įmonėms. Nuo 2004 iki 2008 m. jis ėjo Italijos darbuotojų sąjungos vadovo pareigas. Nuo 2008 m. liepos 29 d. iki 2009 m. gruodžio pabaigos jis vadovavo jo įkurtai Formulės 1 ekipų asociacijai FOTA.

## Biografija
Luca Cordero di Montezemolo gimė aristokratų šeimoje, kurios nariai per kartų kartas tarnavo Italijos kariuomenėje. Jo senelis ir prosenelis buvo Italijos kariuomenės generolai. Luca pusbrolis Andrea Cordero Lanza di Montezemolo 2006 m. tapo Italijos kardinolu.

### Karjera
Jaunystėje Luca vairavo lenktyninius Lancia automobilius įvairiose ralio lenktynėse. Vėliau jis įsidarbino FIAT kompanijoje Turine, o 1973 m. iš šios kompanijos perėjo į Ferrari ir iš karto tapo Enzo Ferrari padėjėju. Po metų jis tapo Scuderia Ferrari lenktyninės komandos vadybininku, o 1975 m. – visos FIAT kompanijos lenktyninės pusės vadovu.

1991 m. lapkritį FIAT vadovas Gianni Agnelli paskyrė Luca visos Ferrari kompanijos vadovu, nes po E. Ferrari mirties italų kompanija susidurdavo su problemomis. Netrukus Luca paskyrė savo darbą tam, kad Ferrari ekipa laimėtų Formulės 1 čempionų vardus. Jis taip pat perorganizavo visą Ferrari valdymą. Italas ėjo Maserati prezidento pareigas, kai nuo 1997 iki 2005 m. Ferrari turėjo savo valdžioje šią kompaniją.

Vadovaujant Luca Cordero di Montezemolo Ferrari 1999 m. pirmą kartą nuo 1983 m. laimėjo komandinės Formulės 1 čempionės vardą, o 2000 m. (pirmą kartą nuo 1979 m.) – ir pilotų Formulės 1 čempionų titulą.

1997 m. jis buvo apdovanotas Lorenzo Bandini apdovanojimu, kuris teikiamas labiausiai patobulėjusiam jaunam lenktynininkui.

Montezemolo yra futbolo klubo Bologna F.C. 1909 viceprezidentas. Jis dažnai siejamas su įvairiomis Italijos politinėmis jėgomis, tačiau visada paneigdavo tokius gandus.

2008 m. liepos 29 d. jis įkūrė Formulės 1 komandų asociaciją, kuriai vadovavo iki gruodžio pabaigos. Naujuoju prezidentu 2009 m. gruodžio 10 d. buvo išrinktas McLaren ekipos vadovas Martinas Whitmarshas.

2010 m. balandį italas John Elkann pakeitė di Montezemolo Fiat grupės vadovo poste.

2014 m. rugsėjo 10 d. di Montezemolo pasitraukė iš Ferrari kompanijos vadovo pareigų kilus nesutarimams su Fiat Chrysler Automobiles vadovu Sergio Marchionne.

2014 m. lapkričio 26 d. italas tapo Alitalia avialinijų direktorių tarybos nariu.

2015 m. jis tapo Romos 2024 m. vasaros olimpinių žaidynių konkurso komiteto prezidentu.

2015 m. liepos 24 d. L. Montezemolo buvo įtrauktas į Tarptautinę automobilių sporto šlovės galeriją.

## Šaltiniai
Retorinė figūra

**Retorinės figūros** (stilistinės figūros, kalbos figūros) – įvairios žodžių, pasakymų reikšmės ir kalbos konstrukcijos, išsiskiriančios iš įprastinių reikšmių bei konstrukcijų ir turinčios specialią ekspresyvinę paskirtį.

Retorinė figūra – tam tikras pasakymas, išreikštas ne vienu žodžiu, o žodžių junginiu, sakiniu ar keliais sakiniais, nutolusiais nuo įprasto minčių reiškimo. Juose perkeltinės žodžių reikšmės gali ir nebūti, tačiau jų paskirtis yra tokia pat kaip tropų: išraiškingai išreikšti mintį. Tai kalbos dailumo, puošnumo, įtaigumo priemonės. Tropus kai kurie autoriai skiria prie retorinių figūrų.

## Klasifikacija
Retorinių figūrų klasifikacija nėra galutinai nusistovėjusi. Skiriamos sintaksinės ir minties figūros.

* *Sintaksinės figūros* dar vadinamos *stiliaus figūromis*. Pagal savo pobūdį jos skirstomos į tris grupes: plėtojimo, trumpinimo ir komponavimo:
** Sintaksinės plėtojimo figūros:
*** anafora,
*** epifora,
*** simploka,
*** įrėminimas,
*** sinonimija,
*** laipsniavimas,
*** polisindetonas,
*** periodas;
** Sintaksinės trumpinimo figūros:
*** elipsė,
*** reticencija,
*** asindetonas,
*** nutylėjimas;
** Sintaksinės komponavimo figūros:
*** antitezė,
*** paralelizmas,
*** gradacija,
*** inversija,
*** hiperbatonas (inversijos atmaina, kai žodis atsiduria toli nuo jam priklausančios konstrukcijos, pavyzdžiui: „*Pavasario* išaušo linksma *dienelė*“),
*** chiazmas (sukryžiuoja žodžius tarsi kryžmę, pavyzdžiui: „aš tai tu, tu tai aš“).
* *Minties figūros* – tai:
*** retorinis kreipinys,
*** retorinis klausimas ir
*** retorinis sušukimas.

Retorinės figūros dar vadinamos *stiliaus figūromis*, *kalbos figūromis*. Kartais retorinėmis figūromis vadinamos tik retorinio klausimo, retorinio kreipinio ir retorinio sušukimo figūros.

## Išnašos
Kanotjė

**Kanotjė** (; ) – skrybėlė, paprastai šiaudinė, labai žemo cilindro formos viršumi.

Istoriškai susijusi su plaukiojimu jachtomis ir irkliniais laiveliais. Pavadinimas *kanotjė* kilęs iš  'irkluotojas'.

Kanotjė paprastai pinamas iš juostelių (), kurios būna supintos iš plonesnių juostelių ar žolių. Jos viršus būna standus arba minkštas, paprastai apjuostas kaspinu, kurio spalvos simbolizuoja mokyklą, irkluotojų komandą ar panašią visumą. Bryliai plokšti, gana platūs.

Kanotjės XIX a. pabaigoje ir XX a. pradžioje buvo populiarūs vasariniai galvos apdangalai. Dabar kanotjės retos, jas dėvi buriavimo ar irklavimo bei kai kuriuose teatro ar muzikos renginiuose. Yra kai kurių mokyklų (pvz., Londono *Harrow School*) moksleivių senoviško stiliaus mokyklinių uniformų dalis.

Nebrangias putplasčio ar plastiko kanotjes (JAV ) kartais naudoja JAV politinėse agitacijos kampanijose.

Australijoje, N. Zelandijoje ir Pietų Afrikoje kanotjės tebėra tradicinės mokyklinės uniformos dalis.

Iš šiaudų daromos kanotjės anksčiau buvo ir dabar tebėra laikomos šiltų orų skrybėle.
Kai kuriuose šalyse laikais, kai visi vyrai būdami lauke dėvėdavo skrybėles, egzistavo *[[Šiaudinės skrybėlės diena]]*, kai vyrai žiemines skrybėles pakeisdavo į vasarines. Tai būdavo vasaros pradžios ženklas. Tiksli Šiaudinės skrybėlės dienos data priklausydavo nuo vietovės. Pvz., Filadelfijoje ji būdavo gegužės 15 d.
Čiupalija

**Čiupalija** () – tradicinė Čilės raitelių (huaso) skrybėlė, gaminama iš šiaudų. Jos nešiojamos Centrinės Čilės kaimiškose vietovėse, dažnai naudojamos šokant čilietišką liaudies šokį kueką, taip pat Čilės rodeo metu.

Pavadinimas kilęs nuo indėniško bromelijos, iš kurios seniau ir gamintos šios skrybėlės, pavadinimo (*achupalla*). Dabar čiupalijos gaminamos iš įvairių augalų, daugiausia kviečių ar ryžių šiaudų.
Armenakas Alačačanas

**Armenakas Alačačanas** (, g. 1930 m. gruodžio 25 d. Egipte) – praeityje garsus Armėnijos krepšininkas ir treneris. Šis įžaidėjas pasiekė skambių pergalių su Maskvos CSKA komanda bei TSRS rinktine.

A. Alačačanui rungtyniaujant Maskvos klube, CSKA laimėjo Eurolygos čempionų vardus 1961 ir 1963 m., o 1965 m. pateko į šių varžybų finalą, kuriame nusileido tik Madrido „Real“ ekipai. Po to sezono A. Alačačanas baigė krepšininko karjerą, tačiau netrukus buvo paskirtas komandos vyriausiuoju treneriu ir su ja laimėjo Eurolygą 1969 m. Jis tapo pirmuoju žmogumi Eurolygos istorijoje, iškovojusiu pergalę šiame turnyre ir būdamas žaidėju, ir treniruodamas komandą. Tačiau itin nesėkminga sekančio sezono pradžia nulėmė, kad A. Alačačanas buvo atleistas iš savo posto. Jis emigravo į Torontą (Kanada), kur iki šiol gyvena.

Atstovaudamas TSRS rinktinę A. Alačačanas keturis kartus tapo Europos čempionu (1953, 1961, 1963 ir 1965 m.) ir vieną kartą pasidabino olimpinių žaidynių sidabro medaliu (1964 m.)

2007 m. A. Alačačanas buvo išrinktas į labiausiai Europos krepšiniui per pastaruosius 50 metų nusipelniusių asmenų penkiasdešimtuką.

## Nuorodos
* Labiausiai Europos krepšiniui per pastaruosius 50 metų nusipelniusių asmenų penkiasdešimtukas
Panama (reikšmės)

**Panama** gali reikšti:

* Panama – valstybė Centrinėje Amerikoje;
* Panama – tos valstybės sostinė;
* Panama Sitis – miestas JAV, Floridoje;
* Panama Siti Byčas – miestas JAV, Floridoje;
* Panama – iš Lotynų Amerikos kilusi kepurė.

* Panamos kanalas;
* Panamos sąsmauka;
* Panamos provincija.